Diari Oficial de la Generalitat Valenciana


Sumari del DOGV 5887, del 06-11-2008 (2008/12745)

RESOLUCIÓ 24 d'octubre de 2008, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 7.028 m² de superfície, situada a Xixona, realitzada per l'ajuntament del dit municipi a favor de la Generalitat, per a ser destinada a l'ampliació de l'institut d'educació secundària de Xixona.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12515


Data del document
:   24-10-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Xixona
    * cultura regional
    * propietat immobiliària
    * transmissió de la propietat

RESOLUCIÓ 24 d'octubre de 2008, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la de 7.028 m² de superfície, situada a Xixona, realitzada per l'ajuntament del dit municipi a favor de la Generalitat, per a ser destinada a l'ampliació de l'institut d'educació secundària de Xixona. [2008/12730]  
L'Ajuntament de Xixona, en sessió plenària realitzada el dia 27 de març, modificat per acord de 24 de juliol de 2008, va acordar la cessió gratuïta a la Generalitat del terreny de la seua propietat, de 7.028 m² de superfície, situat al sector Almarch de Colomer del PGOU de la dita població.   
A proposta de la Conselleria d'Educació, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar la parcel·la a l'ampliació de l'institut d'educació secundària de Xixona, que figura en l'Inventari General de Béns i drets de la Generalitat amb el codi 03/083/003/000, amb subjecció al que establix l'article 111 del Reglament de Béns de les Entitats Locals, en tindre l'immoble que se cedix la naturalesa jurídica de patrimonial.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Xixona del terreny que té 7.028 m² de superfície, situat al sector Almarch del Colomer del PGOU de la dita població, que confronta: nord, parcel·la número u, parcel·la número 3 i camí; sud, institut de Xixona, rotonda i carrer Manuel Galiana Uriarte; est, camí i institut de Xixona, i oest, parcel·la número u, parcel·la número quatre i rotonda.  
Consta inscrita en el Registre de la Propietat de Xixona al tom 1444, llibre 239, foli 49, finca 5/11317, inscripció 1ª.  
Referència cadastral: no consta.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Xixona, s'efectua amb la condició de destinar la parcel·la a l'ampliació de l'institut d'educació secundària de Xixona, i amb subjecció al que disposa l'article 111 del Reglament de Béns de les Entitats Locals.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 24 d'octubre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.